奉戒讚
作者：杜光庭
朝代：唐

paragraphs: 奉戒爲身寶，永劫享靈期。
虛心會虛寂，精感在精思。
九鸞陪玉軼，八鳳薦金芝。
青童歌妙曲，玄女唱清詞。
神尊示光景，太上湛希夷。
天華雜香起，法雨散靈滋。
勤苦修生道，翹想作仙基。
精誠如不怠，鶴駕自當之。
（以上十七首，均見《正統道藏》本杜光庭《太上三洞傳授道德經紫虛籙拜表儀》。
）。